Kansallisarkisto/Diplomatarium-Fennicum huggingface dataset:
Date: 1316
Language: venaja
Document type: Historiateokset/tapahtumakoosteet/narratiivit

År 1316. … Tågade furst Michael med hela Nisovska landet till Novgorod; men Novgoroderna inrättade en hägnad omkring staden på hvardera sidan, och hela Novgorodska landskapet sammankom: Pleskover, Ladogabor, Rusas inbyggare, Karelare, Ingrer, Voshaner. Och furst Michael kom ej ända till staden, utan stannade i Ustiani; och sålunda ingick han ej fred, utan vandrade bort, sedan han ej haft ringaste framgång, utan lidit stor förlust.
Date: 1317
Issuing place: Avignon
Country: Ranska
Language: latina
Document type: Paavi ja kuuria, Kirjeet

Johannes episcopus, seruus seruorum Dej, dilectis filiis electo et capitulo Vpsalensi et aliis ecclesiasticis personis per regnum Suecie constitutis salutem et apostolicam benediccionem. Vota vestra fauore beniuolo prosequentes, infrascripta priuilegia, vobis et ecclesiis vestris per karissimum in Christo filium nostrum Birgerum, Suecie regem illustrem, super nonnullis viribus (ͻ: iuribus) et libertatibus ac immunitatibus concessis (ͻ: -cessa), per dilectum filium nostrum Gaucelinum etc., sanctorum Marcellinj et Petri presbiterum, cardinalem sancte Romane ecclesie [et] vicecancellarium, jnspici fecimus diligenter. Et quia idem cardinalis jnuenit ea omnj vicio et suspicione carere, prout ipse nobis retulit oraculo viue vocis, eius relacioni in hac parte fidem plenariam adhibemus. Nos priuilegia supradicta et continencia in eis rata et grata habentes, ea auctoritate apostolica ex certa sciencia confirmauimus² et presentis scripti patrocinio communimus. Tenores vero priuilegiorum predictorum, vt de ipsis inposterum certitudo plenior habeatur, de verbo ad verbum presentibus inseri fecimus, qui tales sunt: Birgerus, Dej [gracia] Sweorum Gotorumque rex, omnibus presentes litteras inspecturis (etc. Se n. 21).* Nulli ergo omnino hominum liceat hanc paginam nostre confirmacionis infringere uel ei ausu temerario contraire. Si quis autem³ hoc attemptare presumpserit, indignacionem omnipotentis Dej et beatorum Petri et Pauli, apostolorum eius, se nouerit incursurum. Datum Auenione iii nonas Februarii pontificatus nostri anno primo.⁴
Date: 1317
Issuing place: Avignon
Country: Ranska
Language: latina
Document type: Paavi ja kuuria, Kirjeet

Johannes episcopus, seruus seruorum Dej, venerabilibus fratribus vniuersis suffraganeis ecclesie Vpsalensis ac dilecto filio clero (ͻ: electo) Vpsalensi salutem et apostolicam benediccionem. Deuocionis vestre precibus benignum inpercientes assensum, ea vobis libenter graciose concedimus, que vestre quietis commoda respicere dinoscuntur. Cum itaque, sicut ex parte vestra fuit propositum coram nobis, ecclesias et cimiteria vestrarum ciuitatum et dyocesium sepe contingat effusione sanguinis ac seminis violari, propter quod frequenter scandala in populo generantur, vosque, propter diffusionem terrarum ac deserta, siluas et aquarum impedimenta dyocesium predictarum, nequeatis sine laboribus maximis et expensis officium reconciliacionis huiusmodi exercere, nos vestris suplicacionibus inclinatj, presencium vobis auctoritate concedimus, vt ecclesias et cimiteria supradicta per aliquos presbiteros ydoneos, canonicos maiorum ecclesiarum vestrarum, reconciliari facere valeatis, quociens ipsa taliter contingeret violari, aqua per singulos vestrum in singulis suis ciuitatibus et dyocesibus, prout moris est, primitus benedicta, quacunque constitucione contraria non obstante. Per hoc constitucionj, que precipit jd¹ per episcopos tantum fieri, nullum volumus preiudicium in posterum generari. Nulli ergo omnino hominum² liceat hanc paginam nostre concessionis infringere uel ei ausu temerario contraire. Si quis autem hoc attemptare presumpserit, indignacionem omnipotentis Dej et beatorum Petri et Paulj, apostolorum eius, se nouerit incursurum. Datum Auinioni iij nonarum³ Februarij pontificatus nostri anno primo.
Date: 1317
Language: latina
Document type: Historiateokset/tapahtumakoosteet/narratiivit

Raguald Alandensis; hic Kwsto erigi fecit anno MCCC[X]VII; huius tempore Birgerus rex tres (= duos) fratres suos duces interemit. Ecclesia Aboensis a Ruthenis spoliatur feria 2:a pentecostes (= 23 maj) anno …
Date: 1317
Language: venaja
Document type: Historiateokset/tapahtumakoosteet/narratiivit

År 1317. … Kommo Tyskarne (= Svenskarne) till Ladoga sjö och slogo många Obonegiska köpmän.
Date: 1318
Language: latina
Document type: Hautakivet

Anno Domini MCCCXVIII V feria ante pentecosten (= 8 juni) obiit Tidemanus de Cume, cuius anima viuat in [eternum?] amen.
Date: 1318
Language: venaja
Document type: Historiateokset/tapahtumakoosteet/narratiivit

År 1318. Drogo Novgoroderna med härnad öfver hafvet till Aura å och stridde mycket och intogo Sumska furstens stad Lyderev och biskopssätet och återkommo alla friska till Novgorod.
Date: 1318
Issuing place: Uppsala
Country: Ruotsi
Language: latina
Document type: Piispat, Asiakirjat

Vniuersis presens scriptum cernentibus Olauus, diuina miseracione archiepiscopus Vpsalensis, salutem jn Domino sempiternam. Noueritis, nos habere litteras sanctissimi patris, dominj Johannis pape xxij, jn ecclesia nostra cathedralj, sub vera bulla plumbea, non rasas, non cancellatas, nec in aliqua sui parte viciatas [vidisse], tenoris et continencie infrascripte: Johannes episcopus, seruus seruorum Dej, venerabilibus fratribus, vniuersis suffraganeis ecclesie Vpsalensis (etc. Se n. 24). Jn cuius euidenciam sigillum nostrum presentibus est appensum.
Date: 1319
Issuing place: Tavastehus
Country: Suomi
Language: latina
Document type: Yksityiset, Asiakirjat

Omnibus christifidelibus presens scriptum visuris¹ vel audituris Paulus de Vesunda² et Melutha, vxor eius, salutem in Domino sempiternam. Nouerint vniuersi per quo³ (ͻ: hoc) scriptum, me vna cum vxore mea presencium portitori, Gunnaro, et suis heredibus curiam nostram in Vesundia⁴ sitam, cum omnibus bonis eidem⁵ pertinentibus, mobilibus et immobilibus, contulisse ad perpetue possessionis possidendam⁶ sub racione seu condicione tali, quod idem Gunnarus aut eius heres post ipsius obitum mihi pariter et vxori mee temporibus vite nostre in victu et vestitu necnon et sustentacione corporis nostri prouidere debeat, absque negacione vel infestacione qualicumque. Hec enim donacio jure et legittime secundum leges terre data fuit. Jn cuius rei confirmacionem et ad euidenciam firmiorem sigillum terre Tauastie presentibus est appensum. Datum et actum in castro⁷ Tauastie anno Dominj mcccxix,⁸ octaua die ante festum beati⁹ Martini episcopi et confessoris.
Date: 1320
Issuing place: Visby
Country: Ruotsi
Language: latina
Document type: Kaupungit, Asiakirjat

Vniuersis presentes litteras visuris uel audituris consules Vysbicenses vtriusque lingue salutem jn Domino sempiternam. Noueritis, quod in presencia nostra constitutus vir discretus, Johannes de Kalmarna, ciuis Reualiensis, bona iure matrimonij siue dotis jn dyocesi Aboensi constituta, tam mobilia quam immobilia, ad ipsum per mortem vxoris sue Margarete, Gotzscalci filie, decedentis deuoluta, ad fabricam ecclesie sancte Marie et beatj Henrici jn Abo, siue sint in agris siue pratis, fundis uel debitis quibuscunque, titulo donacionis, presentibus propinquis dicte Margarete beniuole consencientibus, ob remissionem ipsius Margarete peccaminum assignauit perpetue possidenda, renuncians omni iuri sibi et suis heredibus in dictis bonis competenti, ne donacionem huiusmodi ab inposteris suis contingat quomodolibet impediri, dominis Johanne et Elauo, canonicis ecclesie Aboensis, super hoc exsecutoribus deputatis. Jn cuius donacionis euidenciam sigilla nostra presentibus sunt appensa. Datum Vysbi anno Dominj mcccxx, jn vigilia assumpcionis beate Marie.
Date: 1320
Language: latina
Document type: Kuninkaalliset, Kirjeet

Magnus, Dei gracia rex Suecie et Norwegie, discreto viro Efflero, prefecto castri Wiborgh, salutem in Domino. Mittimus ad te nobiles viros, fideles nostros, dominum Lydarum de Kyren, aduocatum nostrum Finllandie, Petrum Jonsson et Ernelium Ketilbernason, presencium exhibitores, uolentes ut hijs, que tibi ex parte nostra retulerint, fidem adhibeas creditiuam, sciturus quod quidquid ipsi nostro nomine ista vice tecum placitauerint ac terminauerint perpetuis temporibus ratum habere volumus atque gratum. Jn cuius rei, et[c]. Datum in crastino beati Bartholomei.
Date: 1320
Language: latina
Document type: Kuninkaalliset, Asiakirjat

Omnibus presentes litteras inspecturis Magnus, Dei gracia rex Swecie et Norwegie, salutem in Domino sempiternam. Noueritis quod nos viros discretos, fideles nostros, Petrum Johansson et Ernelium Ketilbiornason, exhibitores presencium, versus partes orientales dirigimus ad perferendum et exponendum discreto viro Efflero, prefecto castri Wiborgh, nostre beneplacita voluntatis, committentes eisdem tenore presencium potestatem plenariam ad placitandum cum ipso super reductione castri prefati ad obedienciam nostram et vnionem regni nostri, ratum et gratum perpetuo habituri quicquid per ipsos in hac parte cum ipso placitatum fuerit ac eciam terminatum, re quacumque promissa vel data; reuocantes eciam in irritum litteras, si quas super hoc negocio antea fecimus emanare. Jn cuius testimonium ut supra. Datum anno Domini quo supra, feria III:a post Bartholomei.
Date: 1320
Language: latina
Document type: Kuninkaalliset, Kirjeet

Magnus, Dei gracia rex Swecie et Norwegie, nobili viro domino Lydero, aduocato suo Fillandie, in Domino dileccionem et salutem. Mittimus ad vos discretos viros, nobis dilectos, Petrum Jonsson et Ernelium Ketilbiornason, prout nuperrime in Wardhbergh a consiliarijs nostris personaliter petebatis, volentes ut vos vna cum ipsis efficaciter intromittatis ad placitandum cum discreto viro Efflero, prefecto castri Wiborgh, super reductione ipsius castri ad obedienciam nostram et vnionem regni nostri, prout de vobis confidenciam gerimus et ipsi regno nostro videritis expedire. Et si forte negocijs nostris alijs impediti fueritis, quo minus ad dictum castrum personaliter accedere valeatis, saltem Petrus et Ernelius prefati illuc vadant, quibus de naui expensis et alijs necessarijs in eundo et redeundo prouidere curetis. Ceterum quia Stokholmis per hyemem instantem moram facere proponimus et redditus de siligine modicos habemus, ut scitis, rogamus ut de siligine tributaria, dicta wlgariter rughskat, quantum plus dimittere potestis, nobis destinare velitis. Cetera autem latorpresencium P[etrus], cuius verbis credatis ad presens. Jn Christo valetis.
Date: 1321
Issuing place: Örebro
Country: Ruotsi
Language: latina
Document type: Yksityiset, Asiakirjat

Omnibus presentes litteras inspecturis Suno Ionsson et Petrus, dictus Haak, frater suus, salutem in Domino sempiternam. Tenore presencium vniuersis constare volumus euidenter, nos a patre reuerendo domino Karolo, Dei gracia episcopo Lincopensi, quingentas marchas denariorum vsualis monete recepisse mutuo et illas pro redempcione castri Wiborgh, in faucibus paganorum situati, totaliter expendisse. Promittimus igitur fide media, quod dictum castrum ad voluntatem suam et suorum, quociens et quandocumque memoratus pater uel sui quicumque eius nomine ingredi et ibidem morari uel iterum egredi voluerint seu eciam nobiscum illud regere et tenere decreuerint, apertum tenebimus, nec alicui sine dicti patris uel sui successoris, si ei antea, quod Deus auertat, aliquid humanitus contigerit, expressa requisicione et assensu habito vllo vmquam tempore committemus, donec sibi et ecclesie sue Lincopensi pro dicte pecunie summa ac aliis eciam impensis, quas occasione sepedicti castri expensurus fuerit, per dominum nostrum carissimum dominum Magnum, Erici ducis felicis memorie filium, regem Norwegie et Swecie illustrem, seu per regnum swechianum integraliter et plenarie fuerit satisfactum; renunciantes in hoc facto firmiter et expresse sub donacione fidei nostre antedicte excepcionibus doli mali, fraudis, lesionis, decepcionis dicte pecunie non numerate, non habite, non recepte reique sic non geste et omnibus aliis et singulis excepcionibus, per quas posset contra presens instrumentum per nos uel per alium venire in futurum aliquo ingenio cauillacione uel cautela iurique dicenti generalem renunciacionem non valere. Jn cuius rei testimonium sigilla nostra hiis presentibus duximus apponenda. Datum in villa Ørabro anno Domini MCCC°XX° primo, sabbato proximo ante dominicam palmarum.
Date: 1321
Language: latina
Document type: Paikallishallinto, Asiakirjat

Omnibus presentes litteras inspecturis Petrus Ioonsson, dictus Hak, salutem in Domino sempiternam. Noueritis me fide media promisisse, quod si castrum Viborgh, Deo auspice, ad manus meas deuenire contigerit, ipsum magnifici principis, domini mei karissimi, domini Magni, Dei gracia Swecie et Norwegie regis illustris, ac tocius ipsius regni Swechie nomine acceptare, tenere et fideliter custodire debebo, ipsumque castrum Wiborgh eidem domino regi seu consiliariis regni Swecie, quando pecunia, pro qua ipsum redemero, mihi soluta fuerit, absque difficultate qualibet assignabo. Jn cuius rei testimonium sigillum meum vnacum sigillo fratris mei domini Sunonis presentibus est appensum. Datum anno Domini M°CCC° vicesimo primo, die Mercurij infra octauas ascensionis Domini.
Date: 1321
Language: latina
Document type: Yksityiset, Asiakirjat

Omnibus presens scriptum cernentibus Jacobus Andrissæsson(!), frater dominj Styghulfi in Kumu, salutem in Domino sempiternam. Per presentes nouerint vniuersi, me permutacionem quandam prediorum cum venerabili patre, domino Benedicto, Dei gracia episcopo Aboensi, fecisse in hunc modum, videlicet quod idem venerabilis pater memoratus michi meisque heredibus bona sua et ecclesie sue Aboensis in Sunanes et Thorbiornænes, cum domibus, agris, pratis, siluis, piscariis necnon et adiacenciis aliis quibuscunque, exceptis siluis quibusdam venatoriis, dictis Ykornæskoga, in Thorbiornænes, cum pleno proprietatis iure possidendi seu qualitercunque mikki(!) vel heredibus meis inposterum pro vsu placuerit ordinandi, dimiserat. Ego vero eidem patri venerabili memorato et ecclesie sue Aboensi bona mea in Alandia, villa dicta Getu, parrochia Finnastrøm, videlicet vnum bool, similiter cum domibus, agris, pratis, siluis, piscariis, pascuis et aliis quibuscunque adiacenciis, prefato iure perpetuo dimiseram possidenda. Jn cuius rei testimonium sigillum terre Alendensis(!) necnon et sigilla virorum discretorum Nicholao (ͻ: -i) Magnusson et Siguardi, fratrum domini Steghulfi, fratris mei, et meum presentibus duxi apponenda.
Date: 1322
Issuing place: Saltvik
Country: Suomi
Language: latina
Document type: Yksityiset, Asiakirjat

Omnibus presentes litteras inspecturis Andreas, nomine vxoris sue Sighløghn,¹ Sibbi, Johannes et Martinus, heredes quondam Ingiualdi, salutem in Domino sempiternam. Ne veritas sub silencij medio detegatur, aut rei legittimo (ͻ: -me) gesto (ͻ: -te) series obfuscatus (ͻ: -scetur), nouo (ͻ: neue) fiant lapsu temporis dubia, que sunt presentibus luce clarius manifesta, jdcirco, nos recognoscentes contra Deum et sanctam matrem ecclesiam quam plurimum temerio² (ͻ: -re) deliquisse et³ precipue bona quedam, ecclesie et episcopo Aboensi iuste et legittime acquisita, consciencias nostras in hoc non⁴ modicum ledentes, quandocunque violenter intrasse ac, iusticie tramite non obseruata, indebite occupasse, per presentes notum facimus vniuersis, quod nos supradicti Andreas, Sibbi, Johannes et Martinus, heredes quondam dicti Ingiualdi, predicta bona, dicta Thiudhanæs⁵, ecclesie et episcopo supradictis, quorum de iure esse debent, sine omni condicione et excepcione penitus libere dimittimus in perpetuum possidenda, omnj iuri hereditario, quod nobis in eisdem bonis posset competere seu quocunque tytulo ius aliquod in bonis dictis Thyudhanæs⁶ nobis possemus vendicare, renunciantes⁷ publice et expresse. Et ne ista nostra renunciacio seu ordinacio processu temporis in dubium posset reuocari, ipsam in communi placito octo firmariis, dictis fastum,⁸ subscriptis, videlicet Thorberno de Gardhø⁹, Ernuasto in¹⁰ Ragnarsby, Gregorio in Tranuvik, Øndono Martinj, Clemente in Godhaby, Hamundo¹¹ ibidem, husbond in Strømj¹² et Thorkillo Gullapetæson¹³ cum Jacobo, tunc exactore in Alandia, forskiælaman, secundum consuetudinem et leges terre per scotacionem fecimus confirmari. Jn horum igitur omnium euidenciam firmiorem presentes litteras¹⁴ sigillo terre nostre Alandie vna cum sigillis dominorum Ragualdi, prepositi nostri, et Sigbernj de Saltviik¹⁵ et Iacobi supradicti fecimus roborari. Datum Saltwik anno Dominj mºccc xxij, die lune post dominicam Oculi proxima.
Date: 1322
Issuing place: Neghennor
Country: Viro
Language: latina
Document type: Piispat, Kirjeet

Reuerendo in Christo patri et domino, domino B[enedicto], episcopo Aboensi, domino nostro sincero. Sinceram in omnibus complacendi voluntatem, reuerende pater, domine, fautor et amice precipue! Quia venerabilis pater, dominus abbas de Padis, nobis vtique in Christo dilectus, eandem vestram reuerendam paternitatem de consensu suorum fratrum deliberauerat humiliter et deuocius visitare, propter causas vt plenius viue vocis oraculo reserabit, petimus igitur obnixius, vt dictum venerabilem patrem cum eius causa velitis habere graciose recommendatum, prout possibilitas admittat, eidem auxiliis et conciliis vestris graciosis operose assistendo; vnde vtique immarcessibilem (ͻ: -cesci-) gloriam a mellifluo omnium largitore v[estra] p[aternitas] recipiat viceuersa, quam Dominus Deus conseruet sanum et incolumem feliciter et longeue. Scriptum in curia nostra Neghennor anno etc. xxijº, feria 2:a post trinitatem, nostro sub secreto. Henricus Dei gracia episcopus Reualiensis.
Date: 1322
Issuing place: Åbo
Country: Suomi
Language: latina
Document type: Kirkolliset, yleiset, Asiakirjat

Vniuersis presentes litteras inspecturis capitulum ecclesie Aboensis salutem jn Domino sempiternam. Nouerint vniuersi, nos vidisse litteras patris, domini Villelmj, Dej gracia Sabi[n]ensis episcopi, apostolice sedis legati, non rasas, non abolitas, non cancellatas, nec in aliqua parte sui viciatas, sigillo eius saluo appenso, tenoris et continencie infrascripte: Villelmus miseracione diuina salutem jn nomine Ihesu Christi (etc. Se n. 11.) Scriptum Abo sub sigillo nostro anno Dominj millesimo cccxxij, iiijº ydus Septembris.
Date: 1322
Language: latina
Document type: Paikallishallinto, Asiakirjat

Omnibus presens scriptum cernentibus Lyderus de Kyrn et omnes Finlandiam jnhabitantes salutem jn Domino sempiternam. Rerum series magis dinoscitur et probatur cum eadem¹ fidedignorum acsercionibus² (ͻ: asser-) et bonorum litteris roboratur; quare tenore presencium protestamur, nos audiuisse jn communi terre nostre placito et pretorio, quod Marquardus Flegh predia jn Holchis et prope Holchis sita,³ prout postulat ordo legis, omni contradiccione uel questione alicuius heredis uel propinqui postposita, emit et plenarie vltimum denarium prout⁴ primum sine aliqua diminucione persoluit et venditoribus omnimode satisfecit. Jn cuius empcionis euidenciam sigillum dominj Lyderi et terre nostre presentibus est appensum. Scriptum anno Domini mºcccoxxiiº, die sanctorum jnnocencium.⁵
Date: 1323
Issuing place: Kustö
Country: Suomi
Language: latina
Document type: Piispat, Asiakirjat

Venerabili in Christo patri ac domino domino Olauo, diuina prouidencia archiepiscopo Vpsalensi, Benedictus, Dei gracia episcopus Aboensis, cum debita reuerencia salutem in Domino sempiternam. Cum ex iure teneamur vos atque sedem vestram Vpsalensem per nos vel alium ad hoc specialiter nostro nomine deputatum cum omni humilitate et reuerencia annis singulis visitare, latorem presencium dominum Gerardum de Husabytrøgdh, vestre dyocesis clericum, pro instanti procuratorem nostrum, vt vos atque sedem vestram predictam nomine nostro visitet per presentes mittimus et ad hoc specialiter deputamus; jn cuius euidenciam, quia sigillum pontificale nondum habuimus, sigillum nostrum personale, quo hactenus vsi sumus et adhuc vtimur, presentibus est appensum. Datum Kustw anno Domini millesimo CCC°XX tercio, jn crastino beati Olaui regis et martyris.
Date: 1323
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presentes litteras visuris uel audituris Marquardus Flegh¹ salutem jn Domino sempiternam. Noueritis, me venerabili jn Christo patri, domino Benedicto, Dej gracia episcopo Aboensi, predia mea, Wemæ² dicta, cum omnibus attinenciis prope et remote, legaliter empta, possessa pacifice et quiete, legaliter vendidisse, approprians sibi eadem bona pro omnibus jmpeditoribus³ per presentes. Jn cuius euidenciam sigillum ciuitatis Aboensis vna cum sigillo meo presentibus est appensum. Datum Abo anno Dominj mºcccºxxºiij,⁴ jn die ad vinculam sancti Petri.
Date: 1322
Language: latina, venaja
Document type: Historiateokset/tapahtumakoosteet/narratiivit

a) MCCCXXII. Georgius, magnipotens rex Ruthenorum, primo obsedit castrum Wiburgense cum potestata magna in die Clare virginis (= 12 augusti). Eodem anno predictus Georgius commisit bellum cum castrensibus Wiburgensibus, et ipse cum multitudine nimia confusus recessit ipso die Gorgonii martiris (= 9 september). b) 1322 belägrade storförsten i Ryssland Nyborg (= Viborg) med en väldig magt på S:t Klaras dag, men hans folk blef der slaget, så att han måste vika tillbaka igen. c) År 1322. Kom furst Jurij till Novgorod, kallad af Novgoroderna, och befallde att förfärdiga kastmaskiner. Då kommo ock Tyskarne (= Svenskarne) med en krigshär till Karelska staden, men de intogo den icke. Samma år tågade storfursten Jurij med Novgoroderna till Viborg, den Tyska staden, och angrep den med 6 kastmaskiner, ty den var stark; och många tyskar i staden blefvo slagna, men somliga blefvo hängda och andra bortförda till (landet) Nis; och sedan de stått en månad, anföllo de den, men intogo den icke; och för våra synders skull stupade där åtskilliga dugliga män.
Date: 1323
Language: venaja
Document type: Historiateokset/tapahtumakoosteet/narratiivit

År 1323. Tågade Novgoroderna med furst Jurij och anlade en stad vid Nevas mynning, på holmen Orechov. Och dit kommo stora sändebud från svenska konungen [och] slöto med fursten och Novgoroderna evig fred på gamla villkor.
Date: 1324
Issuing place: Vånå
Country: Suomi
Language: latina
Document type: Piispat, Asiakirjat

Vniuersis¹ presentes litteras visuris uel audituris Benedictus, diuina miseracione episcopus Aboensis, salutem in Domino sempiternam. Noueritis, quod cum procuracionis nostre officium in Hattalum egimus, nos audiuisse et veraciter intellexisse, quod Paulus de Vesundhe,² bonis suis mobilibus et immobilibus legaliter in communi placito omnibus cognatis suis et propinquis iure hereditario eum succedere continentibus resignatis et exhibitis³ et minime per eosdem receptis, dicta bona, eisdem heredibus omnibus consencientibus et ammonentibus,⁴ discreti viri Gunnonis in Kumu⁵, pressencium exhibitoris, suorumque sororum heredum perpetue et large possessionj proprie et libere voluntatis industria duxit penitus assignandi⁶ (ͻ:-da), danda, vendenda, commutanda seu quocun[que]modo⁷ pro libito sue voluntatis ordinanda, tali condicione, quod Gunno eidem Paulo diebus suis victum et vestitum necessaria ministrare teneatur. Jn cuius testimonium sigillum nostrum presentibus est appensum.⁸ Datum in curia nostra Wanø⁹ anno Dominj mcccxxiiij, die beate Pris[ce virginis*].¹⁰
Date: 1324
Language: latina
Document type: Kaupungit, Asiakirjat

Vniuersis presentes litteras inspecturis omnes et singuli Tauastiam jnhabitantes salutem in Domino sempiternam. Noueritis, quod constitutus in presencia nostra Paulus de Vesunde¹ exhibuit et resignauit omnia bona sua, mobilia et immobilia, legaliter in communi placito suis omnibus veris heredibus et propinquis, tali condicione, quod quicumque eorum ea sibi assume[re]nt,² ipsi diebus suis victum et vestitum³ ministrare tene[ren]tur,⁴ sed eisdem heredibus recepcionem eiusdem Pauli negantibus, discreto viro Gunnoni in Kumu⁵ et suis aliis heredibus dicta bona sub prefata condicione, consencientibus omnibus et singulis eius heredibus, assignauit et contulit proprie et libere voluntatis industria in perpetuum possidenda, danda, vendenda, commutanda seu qu[o]cunquemodo pro libito sue voluntatis ordinanda. Jn cuius⁶ euidenciam sigillum terre nostre⁷ presentibus est appensum. Datum anno Dominj mcccxxiiij⁸, die beate Prisce virginis.
Date: 1324
Issuing place: Åbo
Country: Suomi
Language: latina
Document type: Paikallishallinto, Asiakirjat

Vniuersis, ad quos presentes littere peruenerint, Algotus Jonson salutem jn Domino sempiternam. Quia proconsules et consules ciuitatis Aboensis ausu temerario a libra equitatis et racionis tramite delirantes, reuerendis viris, dominis fratribus predicatoribus, clericis, laicis, pupillis, orphanis et viduis possessiones, quas ab antiquis temporibus iure paterno sev conacionis (ͻ: donacionis) uel empcionis tytulo legittime possiderent, violenter vsurpare et indebite subtrahere minime formidabant, nos autem ipsorum proconsulum et consulum in communi placido (ͻ: -to) terre et predicte ciuitatis consistorio processum huiuscemodi temerarium jnuenientes et iniquum, plusque misericordiam quam iuris rigorem in hac parte sollicite amplectantes, ob ipsorum proconsulum et consulum propriam precum instanciam et beneplacitum multorumque discretorum interposicionem, a prenominatis proconsulibus et consulibus centum markas Sweue monete cum multiplici graciarum accione leuauimus [et] supradictis dominis clericis ac laycis possessiones suas omnes et singulas, quas primitus habuerant, more solito reedificando (ͻ: -das) et in posterum ab ipsis et suis heredibus possidendas adiudicauimus pleno iure, cum diuinum et humanum sit iudicium vnicuique quod suum est refundere, nec aliena appetere, concupiscere uel habere sine causa. Jn cuius rei euidenciam firmiorem sigillum nostrum vna cum sigillo ciuitatis memorate presenti sedule duximus apponendum. Datum Abo anno Dominj mcccxxiiij, quinto kalendas Aprilis.
Date: 1324
Issuing place: Åbo
Country: Suomi
Language: latina
Document type: Paikallishallinto, Asiakirjat

Vniuersis presentes litteras inspecturis Algotus Ioanson, aduocatus Finlandensis, Elaus de Resa, canonicus Aboensis, Bero legifer, et Ragualdus Joansson salutem in omnium saluatore. Notum facimus vniuersis, quod coram reuerendo viro, domino Mathia, capitaneo terre Finlandensis, existentibus in iudicio rusticis de Skeggeby ex vna parte, et Nicolaus (ͻ: -lao), dictus (ͻ: -to) Hærthoga, ac Petro Mæcona ex altera, perpendit ipsos confines habitaciones habere in villis, quas singuli singulariter possident, eciam pretextu terminorum seu limitum inter eos controuersiam agitari eo, quod predicti rustici de Skeggeby astruebant, eosdem Petrum et Nicolaum antiquos fines et limites egressos partemque prediorum suorum a multis retroactis temporibus vsurpasse, sentencia domini Haralda (ͻ: -di) quondam prefecti Finlandensis, pro ipsis de Skeggebj contra eosdem Petrum et Nicolaum lata, non obstante, quam ipse dominus Mathias vna nobiscum ac multis aliis discretis viris legittimam (ͻ: -me) inscriptis (ͻ: -tam) publice conspexit. Licet autem certam domini Haraldi sentenciam sequi, jmmo ...* confirmare teneretur a iure, cum accio semel extincta amplius reuiuiscere non debet, ex superabundanti tamen gracia, propter diuersos iudiciorum processus, quos suspicabatur minus legittime olim esse factos, duas nempdas ex parte parcium (?)* fines, terminos et limites fecit per omnia perlustrari, que quidem nempde, tactis sacrosanctis ewangeliis, penitus iurauerunt, expeditos Petrum et Nicolaum limites, fines et terminos antiquos, veros et legittimos ipsorum de Skeggæby egressos, jndebite perstetisse. Quare ipse dictus dominus Mathias, volens hiis finem litibus imponere ne immortales existant, memoratis rusticis de Skeggebj possessiones predictorum limitum et terminorum, sic temere per prefatos Petrum Mechora (!) et Nicolaum Hærtoka detentas et inique occupatas, per diffinitiuam sentenciam restituit pleno iure; super inquietacione rusticorum de Skeggeby eisdem Petro ett Nicolao et eorum successoribus perpetuum silencium tenore presencium inprimens et inponens. Terminos insuper, limites et fines veteres dictarum villarum a Kyruesneme ad monticulum versus borealem partem prope fundum habitacionis antique iuxta litus maris ipsius Nicholai Hærtogha pronunciauit et declarauit esse finaliter situatos. Jn cuius protestacionis euidenciam firmiorem sigilla nostra presentibus sunt appensa. Scriptum ab eo (ͻ: Aboe) anno Dominj mºcccºxxiiijº, feria quinta post decollacionem beati Johannis baptiste; de suprascriptis nempdis viris infrascriptis Asmundo Roc, Laurencio Rath, Heguido fabro, Kanuto Swenone de Lemolax, Olauo, fratre ipsius, et Johanne Sylkestung ...* Berone, Petro, Michaele, Jacobo de Borgh, Asund et Copa de Balco, multisque aliis viris ydoneis et testibus ad predicta presentibus et ad hoc inde cum placito conuocatis etc.
Date: 1324
Issuing place: Stockholm
Country: Ruotsi
Language: latina
Document type: Paikallishallinto, Asiakirjat

Omnibus presens scriptum cernentibus Petrus Jonsson, aduocatus Wiborgensis, salutem in Domino sempiternam. Nouerint vniuersi, quod pax stabilis et firma inter regnum nostrum Swecie et dominum Georgium, regem Nogardie, communitatemque ibidem est posita perpetuo duratura, in qua pace est obligatum et apta concordia placitatum, quod communes mercatores de Lybik, de Visby, et vndecunque fuerint, per flumen Ny cum suis mercibus et bonis debent transire, venire Nogardiam et redire tam per terram quam per aquam, absque omni inpedimento, cum facultate et tranquillitate libera et secura. Idcirco volo, vt dicti mercatores huiusmodi passagium siue transitum in Nogardiam pro libito sue voluntatis excercentes veniendo, morando vel redeundo tam in aquis quam in terris, tam in rebus quam personis pro me et omnibus meis sub castro Wiborgensi constitutis et astrictis meis obedire mandatis et aliis omnibus causa mei facere vel dimittere volentibus liberi semper permaneant et securi. In cuius rei euidenciam firmiorum sigillum meum presentibus est appensum. Scriptum Stokholmis anno Domini millesimo trecentesimo vicesimo quarto, feria tertia ante diem beati Luce ewangeliste.
Date: 1324
Language: latina
Document type: Kaupungit, Tili- ja pöytäkirjamerkinnät

Anno Domini 1324. … Civitas habet de bonis Karelorum 11 mar. den. cum 2 oris.
Date: 1325
Issuing place: Tavastehus
Country: Suomi
Language: latina
Document type: Paikallishallinto, Asiakirjat

Omnibus presens scriptum cernentibus Mathias Kiætilmundzson, capitaneus Finlandensis, salutem in [omn]ium saluatore. Noueritis, cum in castro Thauastie in conuersione beati Pauli eramus, ftos vidisse, audiuisse et veraciter intellexisse¹ de litteris testimonialibus domini et venerabilis patris, domini Benedicti, Dei gracia episcopi Aboensis, necnon de litteris omnium incolarum in Thawastia, quod Paulus de Vesunde et exhibuit et resignauit omnia loca (ͻ: bona) sua, mobilia et immobilia, legaliter in diuini² (ͻ: communi) placito suis omnibus heredibus et propinquis tali condicione, quod quicunque eorum ea sibi assumeret, ipsi diebus suis victum et vestitum ministrare teneretur; sed eisdem heredibus receptorem (ͻ: -cepcionem) eiusdem Pauli negantibus, discreto viro Gunnonj in Kumu et suis veris heredibus data (ͻ: dicta) bona sub prefata condicione, consencientibus omnibus et singulis eius heredibus, assignauit et contulit proprie et libere voluntatis industria in perpetuum possidenda, danda, vendenda, commutanda seu quocunque modo pro libito sue voluntatis ordinanda. Jn rei testimonium sigillum nostrum presentibus est appensum. Datum in castro Thawastie anno Dominj mcccxxv, die conuercionis beati Pauli.
Date: 1325
Issuing place: Åbo
Country: Suomi
Language: latina
Document type: Yksityiset, Asiakirjat

Vniuersis presens scriptum cernentibus Nicholaus Hwitæ, in Kymittæ commorans, salutem in Domino sempiternam. Tenore presencium omnibus innotescat, quod karissimo fratri meo, domino Henrico, curato et sacriste ecclesie Aboensis, iuxta ritum consessum (ͻ: consensum) et beneplacitum heredum meorum, bona sua mobilia et immobilia, ex hereditate sev quocunque modo per industriam suam sibi succedencia, libere ordinandi, commutandi, vendendi, in vltimisque vite sue de eisdem pro sue voluntatis libito testandi plenariam confero libertatem, ratum et gratum finaliter habiturus quicquid per ipsum dominum Henricum factum fuerit in premissis. Et ne per me seu quo[s]cunque heredes meos huiuscemodi ordinacio molestari, prepediri seu retractari valeat in posterum, presentem cedulam sigillis virorum discretorum, videlicet fratrum predicatorum conuentus Finlandensis, domini Elaui de Reso, canonicus (ͻ: -ci) Aboensis, Konradi, dilecti generi mei, Henrici de Lybik et Gerardi Watherhonæ, cum sigillum personale non habui, jn testimonium duxi euidens muniendam. Scriptum et actum anno Domini mºcccºxxº quinto, tercio idus Aprilis, jn ciuitate Aboensi.
Date: 1325
Issuing place: Kustö
Country: Suomi
Language: latina
Document type: Piispat, Asiakirjat

Omnibus presentes litteras inspecturis Benedictus, permissione diuina episcopus Aboensis, salutem in Domino sempiternam. Noueritis, me fecisse quandam permutacionem bonorum ex consensv capituli nostri cum Haquino fabro et eius vxore. Apropriauit siquidem predictus Haquinus nobis et ecclesie nostre cathedrali curiam suam in Salw cum omnibus attinenciis immobilibus, scilicet agris, pratis, siluis, piscariis, propinquis et remotis, jure perpetuo possidendam uel alias pro nostre libito voluntatis ordinandam, et nos sibi et heredibus suis versauice curiam, quam habuimus in Penarum, cum attinenciis premissis apropriamus possidendam. Aream tamen quandam, dictam løth, quam fossato circummuniri uel circumfodi fecimus, a dicta permutacione duximus eximendam. Jn cuius permutacionis euidenciam sigillum nostrum vna cum sigillo capituli nostri presentibus est appensum. Datum Kwsto anno Domini mºcccºxxv, jn crastino sancti Johannis ante portam latinam.
Date: 1325
Language: latina
Document type: Keskushallinto, Kirjeet

Honorabilibus viris aduocatis et consulibus Ræwalie Kanutus Jonsson, illustris regis Swecie et Norwegie dapifer, quicquid beneplaciti, reuerencie poterit et honoris perpetua cum salute. Scripsistis mihi super quibusdam articulis et causis, qui vestris conciuibus per dominum Mathiam, capitaneum Finlandie, inuertuntur, et precipue de morte duorum hominum, quorum vnus judicatus est ad mortem coram iudicio Ræwalie et alter coram capitaneo domini regis Dacie, necnon de homicidis, qui vna cum occiso ad iudicium Ræwalie sunt adducti et secundum iusticiam ciuitatis iudicati; addentes quod, si aliquis diues aut pauper aliquem ciuium Ræwaliensium inpetere vellet, secundum omnem iusticiam eisdem satisfacere vellent effectiue. Et propter hoc rogastis, quod dominum Mathiam predictum monicionibus et instructionibus meis vellem inducere, vt dictam ciuitatem in pace et tranquillitate faciat permanere; quod libenti animo faciam. Noueritis igitur, me scripsisse eidem domino M., quod dicta negocia stare faciat in suspenso, donec mihi et aliis regni consiliariis super hoc colloqutus fuerit viua voce, et de istis meram intelligere possim veritatem, volens tunc pro pace et amicicia zelare et partem istam efficaciter inducere, quod vnus alterius inter vos et nos, sicut ab antiquo fuerat, voluntarius sit promotor. Et si quis in aliquo deliquerat (= –querit), poterit hoc secundum bonorum arbitrium emendare. In Christo vale[a]tis. Scriptum die beati Andree.
Date: 1325
Issuing place: Kustö
Country: Suomi
Language: latina
Document type: Yksityiset, Asiakirjat

Omnibus presentes litteras jnspecturis Johannes, dictus Litin, et vxor eius, Elena, salutem jn Domino sempiternam. Per presentes notum facimus vniuersi (ͻ: -sis), nos venerabili patri, domino Benedicto, Dei gracia episcopo Aboensi, medietatem bonorum nostrorum in Løkanæs, jn agris, pratis, siluis, piscariis et aliis quibuscunque attinenciis, pro xx et vna marcis denariorum sweuorum, quas racione veri et puri mutuj ab eodem domino B[enedicto] recepimus, legaliter jnpignerasse jnfra festum sancti Martinj jam proximo futurum ad vltimum redimendam. Alioquin extunc predictorum bonorum proprietatem et dominium jn sepedictum dominum Benedictum, episcopum Aboensem, et eius ecclesiam transferimus per presentes. Jn cuius rei testimonium sigilla discretorum virorum dominj Nicolai de Kimitthum, Nicholai Finland et Gregorii Haquonson presentibus petimus assignari. Datum Kwstu anno Dominj mºcccºxxvº, feria quinta ante natiuitatem Dominj.
Date: 1326
Language: latina
Document type: Yksityiset, Asiakirjat

– – – Jn primis confero – – – ecclesie Aboensi c marchas denar. et vnam tabulam magnam, – – – domino Aboensi c marchas denariorum, predicatoribus in Abo c marchas denariorum cum vna lesta siliginis, – – – jtem cuilibet ecclesie in Swecia, in qua bona habeo, vnam vaccam et sacerdoti vnam vaccam, – – – Johanni Muntæ curiam Kyætærasund, c marchas denar., vnum frustum panni genst. et viii timbrias variorum, Jngoni Dyacn xl marchas denar., Magno Enkiæ curiam Sæwisalu, c marchas denar., Birgero de Skurtuby terram, quam possedit in Vlghum, Karolo Haraldsson coloniam in Øneem, – – – Ragnuasto Korwamulæ xx marchas denar., Stenberno Skytta xl marchas denar., Andree Korwamulæ xx marchas denar., jtem dominis Elauo canonico xx marchas, in quibus mihi obligatus erat, – – – Petro de Ekro x timbrias, – – – jtem cuilibet cappelano meo, videlicet dominis Menikino, Petro Thorstani, Petro Alandensi, Thidemanno et Petro Olaui, vnum integrum par vestimentorum cum furatura variorum et xx marchas denar., domino Henzso, sacriste Aboensi, ii marchas denar., cuilibet chorali ibidem i marcham, pauperibus scolaribus ibidem iii marchas, Margarete Joonsdotter curiam Luntum, – – – jtem Jon Litin et filio suo bona mea in Pemerum et l marchas denar., Kysile curiam Skawastadhe, Laurencio Kulstub omnia bona sua libera, excepta curia Luntu, Wernero Langæ omnia bona sua libera, Benedicto de Halqu et vxori sue omnia bona libera – – – Henzikino falkiner v oras terre in Lundenum, bona Magni Boddæ in Kumu veris heredibus; – – – Jtem do omnes officiales meos, tam Finlandie quam Swecie, quittos ab omni computacione. – – – Jnsuper pro solucione marce nuper Skaris imposita domino meo regi cc marchas puri per Karolum Neskunungsson de promptuario meo mitto, ipsos rusticos de Finlandia dans totaliter excusatos. Exequtores: domini Haquinus Lemæ et Magnus Niclisson, armigeri Eringislo et Karolus Neskonungsynir et Gregorius Magnusson.
Date: 1326
Issuing place: Åbo
Country: Suomi
Language: latina
Document type: Keskushallinto, Kirjeet

Honorabilibus viris et discretis proconsulibus et consulibus necnon singulis ciuibus Riwaliam inhabitantibus Karolus Næskunungson, illustris regis Svecie consiliarius, quidquid amicicie cum salute. Vestre communitati significo per presentes, quod venerabiles regni Svecie consiliarii, videlicet dominus archiepiscopus Vpsalensis, dominus Kanutus Joonson, Svecie dapifer, necnon totum ipsius domini regis Svecie consilium me tempore nunc nuper preterito emiserunt negocium infrascriptum procurando, videlicet si propter ipsorum instancias cause, que inter nobilem dominum, dominum Mathiam Kyætilmundæson, Finlandie capitaneum, ex vna parte et vos ex parte altera vertuntur, bonum finem et concordie treugas adhipiscere possent, et hoc cum in ieiunio nuperrime preterito ipse dominus Kanutus Joonson dapifer, in presencia domini regis Dacie constitutus, ab ipso rege supplicabatur instanciis plurimis, ut vna cum predicto tocius regni Svecie consilio domino Mathie Kyætilmundæson, cui dampnum intulistis, instaret pro predictarum discordiarum pace et concordiis placitandis. Ego siquidem predictum negocium procurando, ad ipsum dominum Mathiam non ante ipsius famulorum discessum proueniens, veni nimis tarde; nichilominus tamen ipse dominus Mathias, tantis et tantorum precibus ammonitus et rogatus, pacis et federis terminum primo ad instans festum sancti Martini vobiscum habere desiderat, vt in tali termino meliorem concordie pactum, vt spero et scio, si culpabiles inueniemini, potestis impetrare; scientes quod, si infra predictum terminum Finlandiam vos venire contigerit, pro omnibus amore ipsius domini et mei facere vel omittere volentibus securi veniatis. Si vero tali mea placitacione contentos vos non redditis, duos vel tres ex vestris ciuibus ad ipsum dominum Mathiam securos duco meis apertis litteris veniendo, placitando, abeundo et firmiorem protestacionem predicti termini ab ipso domino Mathia acceptando, scientes, quod in ipso termino duo vel tres ex vestris Sveciam venientes, mediante domini regis Svecie consilio, bonum finem predictarum discordiarum placitabunt, ex vtroque latere dampnum ponderantes et dampni recuperacionem coequantes. Val[ea]tis in Christo, michi cicius vestra responsa et si talis mea placitacio vobis placuerit rescribentes. Scriptum Aboo in octaua ascensionis Domini.
Date: 1326
Issuing place: Åbo
Country: Suomi
Language: latina
Document type: Paikallishallinto, Asiakirjat

Omnibus presens scriptum cernentibus Karulus Neskyngenson, aduocatus Fillandie, salutem in Domino sempiternam. Recognoscimus presentibus publice protestando, quod cum honorabilibus viris consulibus, vniuersitate et ciuitate Reualiensibus firmam pacem et treugas ex parte vna et nos, nostros amicos, familiares et fautores, ceterosque advocacie Fillandensis inhabitatores, videlicet Fillandie, Allandie, Nylandie, Tauestie et aliarum terrarum aduocacie predicte, ex parte altera, a festo beati Johannis baptiste nunc instantis ad biennium completum fecimus, a dato presencium fide media firmiter obseruandas, ita quod ciues Reualienses quicumque cum eorum bonis et nauibus ad portus terrarum predictarum ac alios portus quoscumque pre nobis et nostris liberum habeant accessum et securum, superaddito quod omnes in portu Reualie et in reyda iuxta portum existentes a nobis vel nostris nequaquam molestentur, dummodo in nostrum vel nostrorum aliqua facere non presumpserint preiudicium vel grauamen. Datum et actum Aboo anno Domini millesimo ccc° vicesimo sexto, sabbato proximo post octauas festi corporis Christi. In cuius rei testimonium vna cum sigillo nostro sigilla strenui militis domini Frederici Fatescilt (?) et Ingonis Dyækn, legiferi Nylandie, presentibus sunt appensa.
Date: 1326
Issuing place: Viborg
Country: Suomi
Language: latina
Document type: Paikallishallinto, Asiakirjat

Omnibus presentes litteras inspecturis Petrus Joansson, aduocatus Wiborgensis, salutem in Domino sempiternam. Per presentes notum facio vniuersis, quod dissensiones omnes et discordie, que hucusque inter discretos viros consules et ciues omnes Reualienses ex vna parte fuerant et me et castrenses Viborgenses ex altera, totaliter et amicabiliter sunt sedate. Idcirco fide media promitto per presentes, quod ego et castrenses mei predicti omnes et singulos ciues Reualienses, vbicumque locorum fuerint seu venerint, tanquam veros amicos nostros promouebimus et amicabiliter promouere et honorare volumus in omnibus et singulis licitis et honestis; et hoc idem ego Petrus promitto ex parte omnium facere et omittere volencium causa mei et castrensium predictorum. In cuius rei euidenciam sigillum venerabilis patris ac domini, domini Benedicti, Dei gracia episcopi Aboensis, qui eciam huic composicioni nostre personaliter interfuit, vna cum sigillo meo presentibus peto assignari. Datum Viborgis anno Domini M°CCC°XXVI, feria quinta post octauam apostolorum Petri et Pauli proxima.
Date: 1326
Issuing place: Viborg
Country: Suomi
Language: latina
Document type: Paikallishallinto, Asiakirjat

Omnibus presens scriptum cernentibus Petrvs Ioansson, aduocatus Wiborgensis, salutem jn Domino sempiternam. Tenore presencium omnibus innotesco, me ex parte domini mei, domini Magnj, Dei gracia Suecie Norvegieque regis, discreto viro Flörekino eiusque heredibus omnem superficiem terre in Layarawtha, inhabitacionis mansioni condignam, infra Næystænkaiwæ et Watukiuj contulisse vna cum duabus insulis, dictis Sanianssæraæ, perpetuo possidendis, et intulisse sibi suisque heredibus plenum proprietatis ius ac possessionis dominium dicta bona siue predia inferendi, vendendi, commutandi, quocunque modo pro vsibus disponendi. Jn cuius testimonium sigillum meum presentibus est appensum. Scriptum ab Viborgh anno Dominj mcccxxvjº, feria quinta ante [diem] Luce ewangeliste.]
Date: 1326
Language: latina
Document type: Kirkolliset, yleiset, Kirjeet

Viris honorabilibus et honestis proconsulibus et consulibus omnibus civitatis Revaliensis Laurentius, curatus ecclesie Kariis, et Lindwidus, exactor domini Aboensis super Nyland, in Domino salutem et dileccionem. Ex relatu Laurencii Skyoldæræ, latoris presencium, benevolenciam vestram iusticie et equitatis solito more viam ponderatem intelligentes, in casibus nimis lacrimabilibus de personis nostris videlicet et bonis, apud littus vestrum nuper amissis, regraciamur vobis pro posse et rogamus, quatinus sicut incepistis in negocio, quod superius tactum est, de rebus et bonis post viros nostros defunctos inventis possessoribus debitis reordinandis, humaniter prosequi velitis ex nunc apud prefectum castri, quem novimus eadem bona ad se collegisse, scituri, quod pro vobis quecunque possumus facere volumus et ad bonum vestrum et commodum augmentandum ubique laborare. Insuper pateat omnibus, quod latorem presencium Laurencium Skyoldæræ una cum Kyætillo, cum litteris aliis premisso, constituimus ad ista cum adiutorio vestro procuranda, secundum continenciam, quas Kyætillus habet, litterarum; ratum et gratum, quidquid per ipsos vel quemlibet ipsorum factum est vel fuerit, habituri in premissis. In Christo valete. Scriptum anno Domini mcccxxvj ix cal. novembris.
Date: 1326
Issuing place: Linköping
Country: Ruotsi
Language: latina
Document type: Paikallishallinto, Kirjeet

Vos reuerendos viros et honestos, consules ciuitatis Lybycensis, Karolus Næskonunxson, terrarum Finlandie capitaneus, quidquid honoris poterit, cum salute perhenni. Quia in litteris vestris nuper intellexi uos asserentes, quod quidam homines de terris et finibus, quorum prouisionem et ordinacionem habeo, quasdam naues et bona plurimorum mercatorum in aquis prope Rewaliam rapuerunt, significo uobis, nullas de dominio, cuius prouisionem gero, uestris uel aliis quibuscunque per rapinam iniuriam aliquam intulisse, nec aliquis uobis uel uestris me uolente uel me sciente amodo dampna inferat, prout in me est ullo modo. Jn Christo valete, pro vero scientes, me commodis uestris intendere et honori, quod michi meisque per uos spero fieri econuerso. Scriptum Lyncopie, quinta feria proxima ante beati Andree apostoli.
Date: 1327
Language: latina
Document type: Yksityiset, Asiakirjat

Omnibus presens scriptum cernentibus Andreas, frater Symonis, dicti Flaxøghæ, salutem in Domino sempiternam. Tenore presencium constare volo euidenter, me viro discreto, domino Henrico, curato in Borga, tam ex parte fratris mej Karoli, quam ex parte mej, predia nostra jn Stensbølæ pro pleno precio vendidisse et idem precium ab eodem Henrico totaliter subleuasse, cum omnibus suis pertinenciis et adiacensiis quibuscunque, presentibus viris fidedignis, domino Karolo Neskonungzson, capitaneo Finlandensi, Karolo Harokson, Petro Postoll, aduocato Tauastie, Gerardo, aduocato Nylandie, Biorno legifero, Henrico Winan, Johanne Galnæ ceterisque aliis quam pluribus fidedignis; quorum sigillo (ͻ: -lis) presentem peto litteram roborari, quia sigillum personale non vllum habeo. Datum et actum anno Domini mcccxx septimo, jn dominica Letare.
Date: 1327
Issuing place: Söderköping
Country: Ruotsi
Language: latina
Document type: Kuninkaalliset, Asiakirjat

Omnibus presentes litteras inspecturis Magnus, Dei gracia rex Suecie et Norwegie, salutem in Domino sempiternam. Nouerint vniuersi, quod nos venerabilem in Christo patrem, dominum Benedictum, episcopum Aboensem, et ecclesiam suam ibidem in nostre proteccionis munimen et tutelam recipimus specialem, volentes ipsos eisdem gaudere iuribus et libertatibus omnibus, quas constat predecessores suos ab antiquis temporibus habuisse; prohibentes sub obtentu gracie nostre firmiter et districte, ne quis cuiuscunque condicionis uel status eosdem dominum episcopum et ecclesiam suam contra consuetas eorum libertates aliqualiter offendere audeat uel presumat, sicut grauem nostram vitare voluerit vlcionem. Datum Sudercopie anno Domini millesimo trecentesimo vicesimo septimo, jn vigilia beatj Laurencii.